**Палоннэ** (укр.: Полонне) — горад у Хмяльніцкай вобласці Украіны. Чыгуначная станцыя на лініі Шэпэціўка — Бярдзічаў. Адзін з самых старажытных гарадоў Украіны.

Гісторыя
--------

У 996 г. князь Уладзімір Святаслававіч прыпісаў Палоннэ да Кіеўскай Дзесяціннай царквы. Спачатку горад належаў вялікім князям Кіеўскім; тут бывалі вялікія князі Уладзімір Святаслававіч, Яраслаў Мудры, у 1170 г. тут жыў удзельны князь Уладзімір Мсціслававіч. У 1195 г. кіеўскі князь Юрый аддае Палоннэ свайму зяцю Раману Мсціслававічу — кіраўніку Валыні. З гэтага часу горад з’яўляецца часткай Валыні. Пасля ўтварэння Галіцка-Валынскага княства Палоннэ ўвайшло ў яго склад. Стаяў са сваёй раццю каля Палоннага кароль Данііл Рамановіч — тады ўладальнік горада.

Для абароны ад качэўнікаў на натуральным ўзвышшы быў узведзены замак з землянымі валамі, драўляным частаколам. Лаўрэнцьеўскі летапіс паведамляе, што ў 1169 г. полаўцы падышлі да Палоннага і захапілі шмат людзей і жывёлы з навакольных вёсак, але крэпасць не ўзялі. Горад, відавочна, быў разбураны мангола-татарамі ў 1240 г.

У XIII ст. у Палоннэ існаваў праваслаўны манастыр. На працягу стагоддзяў горад быў вядомы сваімі рамеснікамі. У пагадненні ад 1366 г. польскага караля Казіміра III з князем Любартам Палоннэ згадваецца сярод «каменных» гарадоў. У 1494 г. горад быў перададзены князю Канстанціну Астрожскаму. У 1510 г. на месцы ўмацаванага пасаду князь Астрожскі будуе новую крэпасць. У 1569 г. горадам завалодаў шляхціц Альбрэхт Ласкі, наступнага 1570 г. ён перадаў горад каралю.

У 1640 г. кракаўскі ваявода Станіслаў Любамірскі спрыяе ўмацаванню цэнтра горада бастыённым пяціканцовым на плане абарончым валам па галандскай сістэме і сценамі. З 1648 г. Палоннэ быў горадам Валынскага палка ў дзяржаве Багдана Хмяльніцкага. 11 снежня 1766 г. кароль Станіслаў Аўгуст Панятоўскі пацвердзіў правы горада па просьбе яго тагачаснага ўладальніка — князя Марціна Ежы Любамірскага. Верагодна, тады ж паўстаў гістарычны герб з выявай хрысціянскага патрона князя — Святога Марціна верхам на кані. У XIX — пачатку XX ст. горад быў цэнтрам Палонскай воласці.

У горадзе захаваліся гістарычныя помнікі старажытнасці: тэрыторыя абарончай крэпасці XII ст. земляныя валы, рэшткі замка на гістарычнай Татарскай вуліцы і інш.

Зноскі
------

1. ↑  Напісанне ў адпаведнасці з ТКП 177-2009 (03150) «Спосабы і правілы перадачы геаграфічных назваў і тэрмінаў Украіны на беларускую мову»

| ⛭ Населеныя пункты Палонскага раёна |
| --- |
| Горад | **Палоннэ** |  |
| Пгт | Панінка |
| Вёскі | Адаміў ·  Анацькіўці ·  Білэцкэ ·  Блыдні ·  Бражынці ·  Буртын ·  Варварыўка ·  Вэлыка Бэрэзна ·  Вэлыкі Калэнычы ·  Варабііўка ·  Ганнусынэ ·  Галубча ·  Дубавы Гай ·  Залісся ·  Кіпчынці ·  Каласіўка ·  Катэлянка ·  Кацюржынці ·  Каханіўка ·  Крачаніўка ·  Кусціўці ·  Лыпіўка ·  Ладзяніўка ·  Любамырка ·  Мала Шкарыўка ·  Малі Калэнычы ·  Мыкулын ·  Маскаліўка ·  Масквыцяніўка ·  Навакы ·  Новалабунь ·  Навасэлыця ·  Прыслуч ·  Радзіснэ ·  Раговычы ·  Сасаніўка ·  Сягрыў ·  Тыцькіў ·  Траешчына ·  Фадзііўка ·  Храбузна ·  Чэрвонэ ·  Чэрнііўка ·  Юраўшчына |
| Пасёлкі | Ліснэ |

| Хмяльніцкая вобласць |
| --- |
| Раёны | 
* Кам’янэць-Падзільскі
* Хмяльніцкі
* Шэпэціўскі

 | Сцяг Хмяльніцкай вобласціСцяг Хмяльніцкай вобласціГерб Хмяльніцкай вобласціГерб Хмяльніцкай вобласці |
| Гарады | 
* Валачыск
* Гарадок
* Дунаіўці
* Дэражня
* Ізяслаў
* Камянец-Падольскі
* Красыліў
* Нэцішын
* Палоннэ
* Славута
* Старакасцянцініў
* **Хмяльніцкі**
* Шэпэціўка

 |
| Пгт | 
* Антаніны
* Базалія
* Білагір’я
* Ваўкавынці
* Війціўці
* Вінькіўці
* Грыціў
* Дунаіўці
* Закупнэ
* Лазавэ
* Лэтычыў
* Мэджыбіж
* Наркэвычы
* Нова Ушыця
* Панінка
* Сатаніў
* Смотрыч
* Стара Сынява
* Стара Ушыця
* Тэафіпаль
* Чорны Острыў
* Чэмэрыўці
* Ямпіль
* Ярмолынці

 |